Werkloosheid in SA is soos 'tikkende tydbom' | Nuus24
Werkloosheid in SA is soos 'tikkende tydbom'
Tot 75 000 werke in 2012 verloor
Seshego – Werkloosheid in Suid-Afrika is ‘n tikkende tydbom en werklose Suid-Afrikaners sal waarskynlik vir werkgeleenthede veg soos jeugdiges in Egipte en Tunisië, het Buti Manamela, nasionale sekretaris van die Jong Kommuniste-liga (JKL), gesê.“Die behoefte vir werkgeleenthede is meer dringend en die regering moet aandag aan al hierdie dinge gee,” het Manamela Saterdag gesê. Hy het honderde JKL-lede in Seshego, Limpopo, tydens die liga se herdenkingsfeesvieringe toegespreek. “Ons glo die krisis van werkloosheid is ‘n tikkende tydbom en indien ons nie versigtig is om dit te hanteer nie, sal ons nog ‘n Egipte en Tunisië sien.”Hy sê ‘n tekort aan werkgeleenthede het daartoe gelei dat talle jongmense hul waardigheid verloor aangesien hulle nie vir hul families kan sorg nie. Jeugdiges in Egipte en Tunisië het verlede jaar weens werkloosheid in opstand teen hul regerings gekom.Volg Nuus24 op Twitter - SAPA
Lees meer oor: buti manamela | jong kommuniste-liga | werkloosheid VOLGENDE OP NUUS24X
Die regter is siek in sy kop. Daar is geen rede vir geweld teen jou eie bloed nie. Regter het seekoei-oortjies...